
CONFLICTE 


| EMOCIONS 


UN DEBAT SENSIBLE 


No tots els conflictes tenen una causa emocional 
però, sens dubte, els sentiments no es poden 
separar del nostre comportament. Les persones 
tenim més d'una intel-ligència: l'artística, la lògi- 
ca-matemàtica, la visual, la verbal... És evident 
que hi ha una intel-ligència emocional, vol dir, 
saber escoltar, saber pensar, saber fer ... 
Conèixer-se'n i conèixer a les altres. 


Canalitzar adequadament les emocions és 
necessari i beneficiós. Les persones que ho igno- 
ren acaben sent víctimes: no saben molt bé com 
han a actuar (de la ira a la violència, o de la triste- 
sa a la depressió, va un pas). A més, són fàcil- 
ment manipulables. 


Tenir capacitat emocional vol dir comprendre, 
activar els nostres propis recursos i enfrontar-nos 
millor als disgustos que el dia a dia ens ofereix. 
Saber expressar com ens sentim i fer-ho adequa- 
dament ajuda a respectar i respectar-nos. Pensar 
en les causes d'un conflicte vol dir fer un diàleg 
intern que ens proporcionarà avantatges. 


Les tertúlies són trobades que acostumen a satis- 
fer més d'una expectativa. Són espais de diàleg 
on les persones qui hi participen aprenem a com- 
partir i respectar unes regles, com ara demanar la 
paraula o escoltar pacientment. També són llocs 
d'aprenentatge, doncs el que es parla ens pot 
ampliar coneixements i fins i tot canviar actituds. 
També és un moment de germanor, de passar-ho 
bé juntament amb altres que coincideixen amb 
nosaltres per alguna raó. 


De moment no ens podrem veure al voltant d'una 


taula, però, com diu el poeta, l'enyorança ens pot 
ajudar a dibuixar un millor horitzó. 

